CELEX: 31986R2340
Language: el
Date: 1986-07-25 00:00:00
Title: Κανονισμός (ΕΟΚ) αριθ. 2340/86 της Επιτροπής της 25ης Ιουλίου 1986 που τροποποιεί τον κανονισμό (ΕΟΚ) αριθ. 2288/83 περί καθορισμού του πίνακα των βιολογικών ή χημικών ουσιών που προβλέπεται στο άρθρο 60 παράγραφος 1 στοιχείο β) του κανονισμού (ΕΟΚ) αριθ. 918/83 του Συμβουλίου για τη θέσπιση του κοινοτικού καθεστώτος τελωνειακών ατελειών

Avis juridique important

|

31986R2340

Κανονισμός (ΕΟΚ) αριθ. 2340/86 της Επιτροπής της 25ης Ιουλίου 1986 που τροποποιεί τον κανονισμό (ΕΟΚ) αριθ. 2288/83 περί καθορισμού του πίνακα των βιολογικών ή χημικών ουσιών που προβλέπεται στο άρθρο 60 παράγραφος 1 στοιχείο β) του κανονισμού (ΕΟΚ) αριθ. 918/83 του Συμβουλίου για τη θέσπιση του κοινοτικού καθεστώτος τελωνειακών ατελειών  

Επίσημη Εφημερίδα αριθ. L 203 της 26/07/1986 σ. 0015 - 0016 Φινλανδική ειδική έκδοση: Κεφάλαιο 2 τόμος 4 σ. 0123  Σουηδική ειδική έκδοση: Κεφάλαιο 2 τόμος 4 σ. 0123 

***** ΚΑΝΟΝΙΣΜΟΣ (ΕΟΚ) αριθ. 2340/86 ΤΗΣ ΕΠΙΤΡΟΠΗΣ  της 25ης Ιουλίου 1986  που τροποποιεί τον κανονισμό (ΕΟΚ) αριθ. 2288/83 περί καθορισμού του πίνακα των βιολογικών ή χημικών ουσιών που προβλέπεται στο άρθρο 60 παράγραφος 1 στοιχείο β) του κανονισμού (ΕΟΚ) αριθ. 918/83 του Συμβουλίου για τη θέσπιση του κοινοτικού καθεστώτος τελωνειακών ατελειών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 918/83 του Συμβουλίου της 28ης Μαρτίου 1983 για τη θέσπιση του κοινοτικού καθεστώτος τελωνειακών ατελειών (1), και ιδίως το άρθρο 143 παράγραφος 1,  Εκτιμώντας:  ότι ο κανονισμός (ΕΟΚ) αριθ. 2288/83 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 1798/84 (3), καθόρισε τον πίνακα των βιολογικών ή χημικών ουσιών που προβλέπεται στο άρθρο 60 παράγραφος 1 στοιχείο β) του κανονισμού (ΕΟΚ) αριθ. 918/83· ότι, από τις συμπληρωματικές πληροφορίες που συγκεντρώθηκαν από τα κράτη μέλη, προκύπτει ότι πρέπει ο πίνακας αυτός να τροποποιηθεί πάλι με τρόπο ώστε να περιληφθούν σ' αυτόν οι ουσίες για τις οποίες δεν υπάρχει σήμερα ισοδύναμη παραγωγή στο τελωνειακό έδαφος της Κοινότητας·  ότι πρέπει να προβλεφθεί αναδρομική εφαρμογή αυτών των διατάξεων κατά τρόπο ώστε να καλυφθούν οι εισαγωγές των ουσιών αυτών, που πραγματοποιήθηκαν από την 1η Ιουλίου 1984· ότι, για λόγους σαφήνειας, ο πίνακας που περιλαμβάνεται στο παράρτημα του κανονισμού (ΕΟΚ) αριθ. 2288/83 πρέπει να αντικατασταθεί από νέο πίνακα που περιλαμβάνει το σύνολο των βιολογικών ή χημικών ουσιών που γίνονται δεκτές με ατέλεια εισαγωγικών δασμών·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακών Ατελειών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 2288/83 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Ιουλίου 1986.  Για την Επιτροπή  COCKFIELD  Αντιπρόεδρος  (1) ΕΕ αριθ. L 105 της 23. 4. 1983, σ. 1.  (2) ΕΕ αριθ. L 220 της 11. 8. 1983, σ. 13.  (3) ΕΕ αριθ. L 168 της 28. 6. 1984, σ. 22.  ΠΑΡΑΡΤΗΜΑ  «ΠΑΡΑΡΤΗΜΑ  1.2.3 //  //  //  // Αριθμός  αναφοράς   // Κλάση του κοινού  δασμολογίου   // Περιγραφή εμπορευμάτων   //  //  //  //  // 28.51 Β   // Ήλιον-3   //   // 28.51 Β  // (ο Ζυγόνο-18) Ύδωρ   // 20273   // 29.01 Α  // 3-Μεθυλο-πεντ-1-ένιο   // 20274   // 29.01 Α  // 4-Μεθυλο-πεντ-1-ένιο   // 20275   // 29.01 Α  // 2-Μεθυλο-πεντ-2-ένιο   // 20276   // 29.01 Α  // 3-Μεθυλο-πεντ-2-ένιο   // 20277   // 29.01 Α  // 4-Μεθυλο-πεντ-2-ένιο   // 25634   // 29.01 Γ ΙΙ  // Ρ-Μεντα-1(7)2-διένιο  (Βήτα-φιλανδρένιο)   // 14769   // 29.02 Γ  // 4,4-Διβρομοδιφαινύλιο   // 17305   // 29.03 Α  // Μεθανεσουλφονίδιο του αιθυλίου   // 14364   // 29.24 Β  // Βρωμίδιο του δεκαμεθονίου (DCI)   // 20641   // 29.27  // 1-Ναφδονιτρίλιο   // 20642   // 29.27   // 2-Ναφδονιτρίλιο  // 22830   // 29.38 Β Ι   // Οξεικό της ρητινόλης   // 21887  // 35.07   // Φωσφογλουκομουτάση»   //    //   //